DELTA ร่วง 7% หลังกำไรไตรมาส 3 ต่ำคาด-ราคาดาวน์ไซด์
DELTA ร่วง 7% อยู่ที่ 628 บาท นักลงทุนขายทำกำไร หลังกำไรไตรมาส 3/65 ไม่เป็นไปตามที่ตลาดคาดการณ์ไว้ พร้อมกับราคาหุ้นบนกระดานปรับตัวขึ้นสูงกว่าราคาเป้าหมาย 470 บาท
DELTA ร่วง 7% อยู่ที่ 628 บาท นักลงทุนขายทำกำไร หลังกำไรไตรมาส 3/65 ไม่เป็นไปตามที่ตลาดคาดการณ์ไว้ พร้อมกับราคาหุ้นบนกระดานปรับตัวขึ้นสูงกว่าราคาเป้าหมาย 470 บาท
26 ต.ค. 2565

ผู้สื่อข่าวรายงานว่า วันนี้ (26 ต.ค. 65) ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 11:31 น. อยู่ที่ระดับ 622 บาท ลบไป 44 บาท  หรือลงไป 6.61% สูงสุดที่ระดับ 652 บาท ต่ำสุดที่ระดับ 620 บาท ด้วยมูลค่าการซื้อขาย 2.30 พันล้านบาท

นายชัยยศ จิวางกูร ผู้ช่วยผู้อำนวยการ ฝ่ายวิเคราะห์หลักทรัพย์ บริษัทหลักทรัพย์ กรุงศรี จำกัด (มหาชน) กล่าวว่า นักลงทุนมีโอกาสเทขายทำกำไรในหุ้น DELTA ออกมา หลังมีการประกาศผลประกอบการไตรมาส 3/65 กำไรสุทธิไม่เป็นไปตามที่ตลาดคาดการณ์ไว้ และหากมีการเทขาย DELTA อาจกดดันดัชนีหุ้นไทยภาพรวมได้
ส่วนบล.เคจีไอ ระบุว่า แม้ว่าผลประกอบการที่ออกมาดีเกินคาดในไตรมาส 3/65 ทำให้ประมาณการกําไรปีนี้มี upside อีก แต่เนื่องจากราคาหุ้นซื้อขายที่ระดับพรีเมี่ยมแล้ว (PER ที่ 65 เท่า จาก EPS ปี 66) ดังนั้นยังคำแนะนํา “ถือ” ประเมินราคาเป้าหมายสิ้นปี 66 ที่ 470 บาท